Companys,


     Abans d'acabar aquest any, concretament el dissabte 13 de desembre a
les 11 del matí us convoquem a una reunió a la UCS, carrer Sant Quintí, 14 baixos, a totes les colles interessades en el Campionat'09.  Seria bo que poguéssiu presentar alguna proposta de campionat, si la teniu, per, juntament amb d'altres que ja s'han rebut, comentar-les en aquesta reunió.


     L'objectiu és generar un debat entre totes les colles, per treure'n
conclusions entre tots i poder treballar en una proposta única per a
principis del 2009 i presentar-la al més consensuada possible a totes les
colles per a la seva aprovació i aplicació abans de la propera Assemblea,
si s'escau.

     Prefererim començar a treballar abans d'acabar l'any i evitar el que
passa cada any, que, al fer les reunions al primer trimestre de la temporada, ja no som a temps d'aplicar propostes pel Campionat que està a
punt de començar amb els compromisos ja adquirits amb els organitzadors de concursos.


     El dia 23 de novembre tenim reunió exclusivament amb les colles petites per parlar de les seves problemàtiques. Posteriorment el mateix dia 13 de desembre, però a la tarda, tenim reunió amb els organitzadors de concursos per aclarir conceptes i posar-los en avís que poden venir mal dades i que caldrà "triar" els millors concursos com a bàsics.


     La idea és que, amb tota aquesta roda de consultes i propostes, podem treure’n conclusions per poder-les aplicar en el proper campionat'09.


     Sabem tots que aquest tema sempre és complicat i mai a gust de
tothom, pero si no hi posem fil a l'agulla , de ben segur que no avançarem
mai. Tot aixó no és garantia que trobem i apliquem una gran solució,
però si no en parlem ni ho provem no ho sabrem mai, oi?

     Esperem les vostres propostes, la vostra col·laboració i la vostra assistència. 


     Es  prega confirmació d’assistència a l’adreça:  secretaria@uniodecolles.net
     Mercès i salutacions a tots

